Ega üksinda nii suurel üritusel just kerge olnud (osalejaid üle 1500 - toim), aga püüdsin anda endast maksimumi. Nii  õnnestus mul võtta sõna ümarlauas, kus arutati täiskasvanuõppe kvaliteeti ja rääkida Eesti edust selles valdkonnas. Ida-Euroopa redaktsioonigrupis kaitsesin koos Saksa ja Serbia esindajatega seisukohta, et täiskasvanuõpe pole pelgalt kirjaoskuse õpetamine. See kajastub lõppdokumendis "Belémi tegutsemisraamistik", mis annab suunised, kuidas rakendada täiskasvanuhariduse võimalusi jätkusuutliku tuleviku nimel.